CELEX: 31973R1112
Language: el
Date: 1973-04-30 00:00:00
Title: Κανονισμός (ΕΟΚ) αριθ. 1112/73 τού Συμβουλίου τής 30ής Απριλίου 1973 περί τροποποιήσεως τού κανονισμού (ΕΟΚ) αριθ. 974/71 «περί ορισμένων μέτρων συγκυριακής πολιτικής πού πρέπει νά ληφθούν στό γεωργικό τομέα μετά από τήν προσωρινή διεύρυνση τών περιθωρίων διακυμάνσεως τών νομισμάτων ορισμένων Κρατών μελών»

Avis juridique important

|

31973R1112

Κανονισμός (ΕΟΚ) αριθ. 1112/73 τού Συμβουλίου τής 30ής Απριλίου 1973 περί τροποποιήσεως τού κανονισμού (ΕΟΚ) αριθ. 974/71 «περί ορισμένων μέτρων συγκυριακής πολιτικής πού πρέπει νά ληφθούν στό γεωργικό τομέα μετά από τήν προσωρινή διεύρυνση τών περιθωρίων διακυμάνσεως τών νομισμάτων ορισμένων Κρατών μελών»  

Επίσημη Εφημερίδα αριθ. L 114 της 30/04/1973 σ. 0004 - 0005 Ελληνική ειδική έκδοση: Κεφάλαιο 03 τόμος 9 σ. 0160 

++++ΚΑΝΟΝΙΣΜΟΣ ( ΕΟΚ ) αριθ . 1112/73 ΤΟΥ ΣΥΜΒΟΥΛΙΟΥ  της 30ης Απριλίου 1973  περί τροποποιήσεως του κανονισμού ( ΕΟΚ ) αριθ . 974/71 " περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα μετά από την προσωρινή διεύρυνση των περιθωρίων διακυμάνσεως των νομισμάτων ορισμένων Κρατών μελών "  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Κοινότητος και ιδίως τα άρθρα 28 , 43 και 235 ,  την πρόταση της Επιτροπής ,  τη γνώμη της Συνελεύσεως ,  Εκτιμώντας :  ότι ο κανονισμός ( ΕΟΚ ) αριθ . 974/71 του Συμβουλίου της 12ης Μαϊου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα μετά από την προσωρινή διεύρυνση των περιθωρίων διακυμάνσεως των νομισμάτων ορισμένων Κρατών μελών ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 509/73 ( 2 ) , καθιερώνει ένα καθεστώς εξισωτικών ποσών που εφαρμόζονται στις συναλλαγές των Κρατών μελών μεταξύ τους και στις συναλλαγές τους με τις τρίτες χώρες  ότι το καθεστώς αυτό έχει γίνει πολύ πολύπλοκο όσο αυξάνεται ο αριθμός των ενδιαφερομένων Κρατών μελών   ότι συνεφωνήθη , την 11η Μαρτίου 1973 , να διατηρείται ένα στιγμιαίο άνοιγμα τοις μετρητοίς 2,25 % για τα νομίσματα ορισμένων Κρατών μελών , γεγονός που επιτρέπει τη δημιουργία νέου καθεστώτος λιγότερο περίπλοκου   ότι πρέπει να καθιερωθεί σαν αρχή του νέου καθεστώτος , ότι κατά τον υπολογισμό των εξισωτικών ποσών για τα νομίσματα των Κρατών μελών που διατηρούνται μεταξύ τους εντός ενός στιγμιαίου μεγίστου ανοίγματος 2,25 % , λαμβάνεται υπόψη η διαφορά που υπάρχει μεταξύ της τιμής μετατροπής που χρησιμοποιείται στο πλαίσιο της κοινής γεωργικής πολιτικής και της κεντρικής τιμής  ότι ως προς τα άλλα νομίσματα , είναι σκόπιμο να λαμβάνεται σαν βάση η σχέση μεταξύ των ανωτέρω νομισμάτων   ότι το άρθρο 2α του κανονισμού ( ΕΟΚ ) αριθ . 974/71 καθιέρωσε ένα σύστημα προσθέσεως και αφαιρέσεως των εξισωτικών ποσών που εφαρμόζονται στις ενδοκοινοτικές συναλλαγές  ότι η πείρα απέδειξε ότι προκύπτουν δυσχέρειες διοικητικής φύσεως  ότι , για το λόγο αυτό , ενδείκνυται ο προσανατολισμός προς ένα σύστημα κατά το οποίο κάθε Κράτος μέλος εξισώνει τις διαφορές που προκύπτουν από την εξέλιξη του νομίσματός του , υπό την επιφύλαξη της δυνατότητος ορισμένων παρεκκλίσεων ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Το κείμενο του άρθρου 2 παράγραφος 1 του κανονισμού ( ΕΟΚ ) αριθ . 974/71 αντικαθίσταται από το ακόλουθο κείμενο :  1 . Για τα προϊόντα για τα οποία προβλέπονται μέτρα παρεμβάσεως , τα εξισωτικά ποσά ισούνται με τα ποσά που προκύπτουν εφαρμόζοντας στις τιμές :  α ) όσον αφορά τα Κράτη μέλη των οποίων τα νομίσματα διατηρούνται μεταξύ τους εντός στιγμιαίου μεγίστου ανοίγματος 2,25 % το ποσοστό που εκφράζει τη διαφορά μεταξύ :  - της τιμής μετατροπής που χρησιμοποιείται στα πλαίσια της κοινής γεωργικής πολιτικής , και  - της τιμής μετατροπής που προκύπτει από την κεντρική τιμή   β ) όσον αφορά τα Κράτη μέλη , εκτός από εκείνα που αναφέρονται στην περίπτωση α ) , ο μέσος όρος των ποσοστών που εκφράζουν τη διαφορά μεταξύ :  - της σχέσεως μεταξύ της τιμής μετατροπής που χρησιμοποιείται στο πλαίσιο της κοινής γεωργικής πολιτικής για το νόμισμα του ενδιαφερομένου Κράτους μέλους και της επίσημης ισοτιμίας ή , σε περίπτωση μη τηρήσεως της ισοτιμίας αυτής , της κεντρικής τιμής κάθε νομίσματος των Κρατών μελών που αναφέρονται στην περίπτωση α ) , και  - της τιμής συναλλάγματος τοις μετρητοίς για το νόμισμα του ενδιαφερομένου Κράτους μέλους σε σχέση με κάθε νόμισμα των κρατών που αναφέρονται στην περίπτωση α ) , η οποία διαπιστώνεται κατά τη διάρκεια μιας περιόδου που θα καθορισθεί . "  Αρθρο 2  Το κείμενο του άρθρου 2α του κανονισμού ( ΕΟΚ ) αριθ . 974/71 αντικαθίσταται από το ακόλουθο κείμενο :  " Οταν ένα προϊόν που εξάγεται από ένα Κράτος μέλος εισάγεται σ ' ένα Κράτος μέλος το οποίο πρέπει να χορηγήσει εξισωτικό ποσό κατά την εισαγωγή , το Κράτος μέλος εξαγωγής δύναται , κατόπιν συμφωνίας με το Κράτος μέλος εισαγωγής , να πληρώσει το εξισωτικό ποσό που θα έπρεπε να χορηγήσει το Κράτος μέλος εισαγωγής . Στην περίπτωση αυτή , δεν χορηγείται κανένα εξισωτικό ποσό από το Κράτος μέλος εισαγωγής για τα προϊόντα που προέρχονται από το Κράτος μέλος αυτό . Το εξισωτικό ποσό μετατρέπεται βάσει της τιμής συναλλάγματος τοις μετρητοίς των νομισμάτων αυτών , η οποία διαπιστώνεται κατά τη διάρκεια μιας περιόδου που θα καθορισθεί .  Τα Κράτη μέλη εξαγωγής που κάνουν χρήση του δικαιώματος αυτού πληροφορούν σχετικά την Επιτροπή . "  Αρθρο 3  Ο παρών κανονισμός αρχίζει να ισχύει από την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την ημέρα ενάρξεως της ισχύος των αναγκαίων λεπτομερειών για την εφαρμογή του , που θεσπίζονται σύμφωνα με το άρθρο 6 του κανονισμού ( ΕΟΚ ) αριθ . 974/71 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στο Λουξεμβούργο , στις 30 Απριλίου 1973 .  Για το Συμβούλιο  Ο Πρόεδρος  A . LAVENS  ( 1 ) ΕΕ αριθ . Ν 106 της 12.5.1971 , σ . 1 .  ( 2 ) ΕΕ αριθ . Ν 50 της 23.2.1973 , σ . 1 .